ms fr ms ms ms jv ms ms pl ms ms id ms ms ms ms ms ms ms ms id de en id de id en de ms ceb en en mt es es en nl id en zh en ms ms ms ms id id id ms id id en ms tl id tl en id ms ms id ms ms ms ms hu fr en ms ms ms id id en ms ms id ms id ms id
manjoi.my: Lancar tabung bantu mangsa kebakaran
Laman Komuniti Untuk Warga Gugusan Manjoi
Shamsul Kamal Amarudin |  Selasa, 19 Jun 2018
PUSAT Khidmat Ahli Dewan Undangan Negeri (ADUN) Manjoi melancarkan tabung bagi membantu pesara kerajaan yang kerugian besar selepas kediamannya di Kampung Dato’ Ahmad Said Tambahan 3, Manjoi, musnah dalam kebakaran Sabtu lalu.
Kebakaran rumah milik Abd Karim Alang Ahmad, 61, pada 1.40 tengah hari ketika hari kedua Aidilfitri itu memusnahkan sebahagian besar kediaman empat bilik tidur itu dengan kerugian dianggarkan RM280,000.
Ahli Dewan Undangan Negeri (ADUN) Manjoi, Asmuni Awi berkata, pihaknya menyumbang peruntukan sebanyak RM10,000 ke dalam tabung berkenaan selain akan memohon sokongan Menteri Besar, Ahmad Faizal Azumu selaku Ahli Parlimen Tambun.
Beliau yang juga Pengerusi Jawatankuasa Agama dan Pendidikan Islam, Industri, Luar Bandar dan Pembangunan Usahawan negeri berkata, sasaran pihaknya ialah mengumpul dana sehingga RM100,000 dalam tempoh sebulan bagi membantu pesara berkenaan membaik pulih kediamannya.
“Jadi, saya berharap orang ramai akan dapat sama-sama membantu memberi sumbangan untuk tabung yang julung kali dilancarkan ini bagi membantu penduduk dilanda musibah,” katanya ketika ditemui pemberita selepas melawat keluarga mangsa di kediaman berkenaan di Ipoh, semalam.
Asmuni berkata, Jabatan Kebajikan Masyarakat (JKM) serta Majlis Agama Islam dan Adat Melayu Perak (MAIPk) akan turut membantu menguruskan urusan bayaran rumah sewa buat Abd Karim sekeluarga sementara menunggu rumahnya dibaik pulih.
“Bagaimanapun, perkara berkenaan masih dalam perbincangan khususnya mengenai tempoh pembayaran itu dapat ditanggung kerana Abd Karim kini memperoleh pencen bulanan sebanyak RM400,” katanya.
Sehubungan itu, orang ramai yang ingin menghulurkan bantuan boleh menghubungi Pegawai Khas Asmuni, Rusli Aris di talian 019-4457299.
Dicatat oleh M.Aris di 11:11 PG
E-melkan IniBlogThis!Kongsi ke TwitterKongsi ke FacebookKongsi ke Pinterest
Catatan Terbaru Catatan Lama Laman utama
Langgan: Catat Ulasan (Atom)
• MBI lantik MUMSB uruskan sisa pepejal di Meru dan Manjoi
• Majlis Khatan Perdana 2019 di SKDAST
• Pertandingan Bola Sepak Piala Hj Asmuni bawah 12 tahun
• Dua Program Bulan Kemerdekaan 2019
• Majlis penutupan Bulan Kemerdekaan di SMK Dato' Ahmad Said Tambahan 2
• Pemotongan pokok berisiko tinggi oleh DBI
• Perasmian Akademi Bola Sepak DUN Manjoi
• Gugusan Manjoi dilanda ribut
• Manjoi dinaiki air
• Program Kelab 3K Cilik Bomba
• Kejadian ribut mengakibatkan kerosakan rumah dan pokok tumbang di Manjoi
• Program Gotong Royong di Kampung Tengku Hussein
• Lancar tabung bantu mangsa kebakaran
BERITA | IKLAN | SUARA PENDUDUK
Manjoi.my tidak akan bertanggungjawab dan tidak menerima liabiliti undang-undang terhadap apa-apa yang timbul disebabkan oleh atau berkaitan dengan ketepatan, kebolehpakaian, kesediaan, kekemaskinian, atau kesempurnaan kandungan dalam laman ini.
Manjoi.my tidak akan bertanggungjawab atas kehilangan atau kerosakan termasuk tanpa terhad, secara langsung atau tak langsung akibat penggunaan kandungan di manjoi.my dan laman-laman web lain yang mempunyai pautan ke laman ini. Manjoi.my tidak mempunyai kuasa atau kawalan ke atas laman-laman yang dipautkan. Kemasukan mana-mana pautan tidak semestinya bermaksud sebagai cadangan atau menyokong sebarang pandangan yang dinyatakan di dalam mana-mana laman web tersebut.
Pasukan manjoi.my tidak akan bertanggungjawab ke atas laman web ini sekiranya laman web ini tergendala sementara waktu disebabkan isu-isu teknikal di luar bidang kuasa dan kawalan kami.
Sumbangan idea / artikel
Ingin menyumbang idea atau artikel kepada manjoi.my?
Emel kepada admin[a]manjoi.my berserta dengan Nama Pena (sekiranya anda ingin merahsiakan nama sebenar dalam artikel tersebut).